CELEX: 32017D1175
Language: fi
Date: 2017-06-26 00:00:00
Title: Poliittisten ja turvallisuusasioiden komitean päätös (YUTP) 2017/1175, annettu 26 päivänä kesäkuuta 2017, kolmannen valtion osallistumisen hyväksymisestä Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/3/2017)

1.7.2017   
            
            
               FI
            
            
               Euroopan unionin virallinen lehti
            
            
               L 170/93
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1175,
   annettu 26 päivänä kesäkuuta 2017,
   kolmannen valtion osallistumisen hyväksymisestä Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/3/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) 19 päivänä huhtikuuta 2016 annetun neuvoston päätöksen (YUTP) 2016/610 (1),
   sekä katsoo seuraavaa:
   
               (1)
            
            
               Päätöksen (YUTP) 2016/610 8 artiklan 2 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden EUTM RCA:han osallistumista koskevien ehdotusten hyväksymisestä.
            
         
               (2)
            
            
               Bosnia ja Hertsegovinan osallistumista koskevien EU:n operaation komentajan ja Euroopan unionin sotilaskomitean suositusten perusteella Bosnia ja Hertsegovinan osallistuminen olisi hyväksyttävä, ja se olisi katsottava merkittäväksi.
            
         
               (3)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Bosnia ja Hertsegovinan osallistuminen Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA), ja osallistuminen katsotaan merkittäväksi.
   2.   Bosnia ja Hertsegovina vapautetaan suorittamasta rahoitusosuutta EUTM RCA:n talousarvioon.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 26 päivänä kesäkuuta 2017.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 104, 20.4.2016, s. 21.